stanford-oval/wikipedia huggingface dataset:
ונדל מרדית' סטנלי

| --- | --- |

 לידה:  16 באוגוסט 1904 רידג'וויל, ארצות הברית 
 פטירה:  15 ביוני 1971 (בגיל 66) סלמנקה, ספרד 
 ענף מדעי:  ביוכימיה
 מקום מגורים:  ארצות הברית
 מקום קבורה:  Sunset View Cemetery 
 מקום לימודים:  אוניברסיטת אילינוי באורבנה-שמפיין (1929)  קולג' ארלהאם  תיכון ריצ'מונד 
 מוסדות:  אוניברסיטת קליפורניה בברקלי  אוניברסיטת מינכן  מערכת האוניברסיטאות של אילינוי  אוניברסיטת רוקפלר 
 פרסים והוקרה:  ההרצאות לזכר סילימאן (1945)  פרס ויליאם ה. ניקולס (1946)  מדלית ג'ון סקוט (1938)  פרס האגודה הרפואית האמריקאית להישג מדעי (1966)  פרס וילארד גיבס (1947)  מדליית פרנקלין (1948)  פרס נובל לכימיה (1946)  מלגת גוגנהיים 
 תרומות עיקריות
 הכנת אנזימים וחלבוני נגיפים בצורה טהורה.
 
ונדל מרדית' סטנלי (באנגלית: Wendell Meredith Stanley;‏ 16 באוגוסט 1904 – 15 ביוני 1971) היה ביוכימאי ווירולוג אמריקאי, זוכה פרס נובל לכימיה לשנת 1946 (במשותף עם ג'ון הווארד נורתרופ ולצד ג'יימס בטשלר סאמנר), "על הכנת אנזימים וחלבוני נגיפים בצורה טהורה".
קורות חיים

סטנלי נולד באינדיאנה, וקיבל תואר ראשון בכימיה ב-1926 מקולג' בריצ'מונד, שבאינדיאנה. לאחר מכן למד באוניברסיטת אילינוי באורבנה-שמפיין, שם קיבל ב-1929 דוקטורט בכימיה. מאוחר יותר כתב ספר בשם: "כימיה: דבר יפה" (Chemistry: A Beautiful Thing). כחבר המועצה הלאומית למחקר ביצע באופן זמני עבודה אקדמית, יחד עם היינריך אוטו וילנד במינכן. הוא חזר לארצות הברית בשנת 1931. מאוחר יותר בשנת 1948 הוא הפך פרופסור לביוכימיה באוניברסיטת קליפורניה בברקלי וכן ראש המכון לווירולוגיה באוניברסיטה. בשנים 1948–1953 היה לראש המחלקה לביוכימיה וב-1958 היה לפרופסור לווירולוגיה ולראש מחלקה זו. מחקריו על וירוס מוזאיקת הטבק הוביל לבידוד של נוקלאופרוטאין, אשר משחק תפקיד חשוב בפעילות של הווירוס. מחקרי מאוחרים יותר שלו עסקו במחקר ובפיתוח של חיסון נגד השפעת. סטנלי כתב מעל 150 מאמרים על וירוסים.
הוא זכה בפרס נובל לכימיה בשנת 1946 על הכנת אנזימים וחלבוני נגיפים בצורה טהורה ביחד עם ג'ון הווארד נורתרופ. כמו כן הוא זכה בעוד פרסים כמו פרס סקוט, פרס הישג מדעי של AMA ובמדליית בנג'מין פרנקלין, וכן בתוארי דוקטור לשם כבוד מטעם אוניברסיטאות ברחבי העולם: הרווארד, ייל, פרינסטון ואוניברסיטת פריז. על שמו קרויים אולמות באוניברסיטת אילינוי ובאוניברסיטת ברקלי.
חיים פרטים

התחתן עם מריאן סטייפלס בשנת 1929 ונולדו להם שלוש בנות ובן אחד.
הרי פנסקולה

| --- | --- |

 מידע כללי
 על שם:  בסיס הצי פנסקולה 
 גובה:  2,150 מ' 
 שטח:  86,850 קמ"ר 
 רכס הרים:  ההרים הטראנס-אנטארקטיים 
 אורך הרכס:  504 ק"מ 
 קואורדינטות:  83°45′S 55°00′W﻿ / ﻿83.75°S 55°W﻿ / -83.75; -55
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי פנסקולה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהרי פנסקולה
 
הרי פנסקולה (באנגלית: Pensacola Mountains) הם קבוצה גדולה של רכסי הרים בארץ המלכה אליזבת, שבאנטארקטיקה.
הרי פנסקולה מהווים חלק מההרים הטראנס-אנטארקטיים.
היסטוריה > גילוי ומיפוי ההרים

ההרים התגלו וצולמו מן האוויר ב-13 בינואר 1956, במהלך טיסת חקר (טיסה ללא הפסקה ממצר מקמורדו ועד ים ודל וחזרה), שבוצעה על ידי צי ארצות הברית במסגרת מבצע דיפ פריז.
ההרים מופו בפירוט על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שבוצעו על ידי צי ארצות הברית בין השנים 1956 – 1967.
היסטוריה > מקור השם

שמם של ההרים ניתן להם על ידי הוועדה המייעצת לשמות אנטארקטיים.
ההרים נקראים לכבוד צי ארצות הברית, על שם בסיס הצי בעיר פנסקולה במדינת פלורידה שבארצות הברית, בה התאמנו טייסי הצי.
גאוגרפיה

ההרים כוללים מספר תתי רכסים: רכס ארגנטינה, רכס פורסטל, מסיב דופק, פסגות קורדינר, רכס נפטון, רכס פאטוקסנט, נונאטאקי ראמבו, ומדרונות פקורה.
ההרים מתנשאים מעל זרם הקרח פאונדיישן ומעל קרחון סאפורט פורס, הנשפכים לכיוון צפון אל מדף הקרח רון.
שיא גובהם של ההרים בפסגת הולנד, שגובהה 2,150 מטרים מעל פני הים.
אורכו של רכס ההרים 504 קילומטרים בכיוון צפון - דרום; רוחבו של רכס ההרים 383 קילומטרים בכיוון מזרח - מערב; ההרים משתרעים בכיוון צפון-מזרח - דרום-מערב, לאורך 450 קילומטרים.
שטחו של רכס ההרים 86,850 קילומטרים רבועים.
הרי פנסקולה כוללים את האתרים הבאים:
גאוגרפיה > רכס נפטון

רכס נפטון כולל את האתרים הבאים:
גאוגרפיה > רכס פורסטל

רכס פורסטל כולל את האתרים הבאים:
| רכס פורסטל |
| --- | --- | --- |
| רכסים | שלוחת אבלה |  |
| הרים | הר לצ'נר |  |
| פסגות | דירדאל • ואטס • פיירל |  |
| מצוקים | מצוק קמפ • סלע קואל |  |
| נונאטאקים | אקרמן • בלאנט • ואנגאד |  |
| קרחונים | צ'יימברס |  |
| שדות שלג | מידיאן • סאלי |  |
גאוגרפיה > רכס פאטוקסנט

רכס פאטוקסנט כולל את האתרים הבאים:
תבנית:רכס פאטוקסנט
גאוגרפיה > רכס ארגנטינה

רכס ארגנטינה כולל את האתרים הבאים:
גאוגרפיה > פסגות קורדינר

פסגת קורדינר כוללות את האתרים הבאים:
תבנית:פסגות קורדינר
גאוגרפיה > נונאטאקי ראמבו

נונאטאקי ראמבו כוללים את האתרים הבאים:
תבנית:נונאטאקי ראמבו
גאוגרפיה > מתלול פקורה

מתלול פקורה כולל את האתרים הבאים:
תבנית:מתלול פקורה
גאוגרפיה > מסיב דופק

מסיב דופק כולל את האתרים הבאים:
| מסיב דופק |
| --- | --- | --- |
| קרחונים | אדג' |  |
| עמקים | עמק דייוויס (אנטארקטיקה) |  |
| הרים | אינגלנד • ווקר • נויברג |  |
| נונאטאקים | בראון • ראושיו |  |
| אגמים | אגם פורלידס |  |
| מצוקים | מצוק פורלידס |  |
| מצוקי בוייד | נונאטאק קוקס • סלע רנקין |  |
גאוגרפיה > אתרים נוספים בהרי פנסקולה

| אתרים נוספים בהרי פנסקולה |
| --- | --- | --- |
| קרחונים | קרחון אקדמי |  |
| מפלי קרח וזרמי קרח | מפל הקרח אמונדסן • זרם הקרח פאונדיישן |  |
| רמות | מישור אירקווי |  |
| הרים וגבעות | גבעות הימלברג • מסיב פורד • פסגות קסטר |  |
| נונאטאקים ומצוקים | סלעי אדג' • נונאטאק פרל |  |
לקריאה נוספת

• Gunter Faure, Teresa M. Mensing, , P 233
• M.J.Bentley, A.S.Hein, D.E.Sugden, P.L.Whitehouse, R.Shanks, S.Xu, S.P.H.T.Freeman, , Quaternary Science Reviews Volume 158, 15 February 2017, Pages 58-76, https://doi.org/10.1016/j.quascirev.2016.09.028
• JOHN C. BEHRENDT, JOHN R. HENDERSON, LAURENT ElSTER, and WILLIAM L. RAMBO, , GEOLOGICAL SURVEY PROFESSIONAL PAPER 844
• Curtis, M. (2002), , Antarctic Science, 14(2), 175-183. doi:102020.1017/S0954102002000743
• Myrl E. Beck, , Geophysical Journal International, Volume 28, Issue 1, May 1972, Pages 49–63, https://doi.org/10.1111/j.1365-246X.1972.tb06110.x
• Hodgson, Dominic A Bentley, Michael J, , https://doi.org/10.1177/0959683612460790
• Karolien Peeters (UGent), Dominic A Hodgson, Peter Convey and Anne Willems (UGent), , (2011) MICROBIAL ECOLOGY. 62(2). p.399-413
הערות שוליים

1 2 3 4 5 6 7 8 9 10 11  מידע גאוגרפי והיסטורי
1 2 3 4 5  מידע גאוגרפי
| --- | --- |
בקרת זהויות :  NLI: 987007291782805171  LCCN: sh00000507  NKC: ge1230636
וולפגנג הופמן

וולפגנג הופמן (גרמנית: Wolfgang Hoffman;‏ 25 באפריל 1914 – 22 בינואר 1989) היה פושע מלחמה נאצי.
וולפגנג הופמן נולד בשנת 1914. בשנת 1930 הצטרף לאיגוד הסטודנטים הנציונל-סוציאליסטים כנער בן 16, בשנת 1932, בגיל 18, הצטרף להיטלריוגנד, ולאס-אס הצטרף שנה לאחר מכן – כל זאת לפני שסיים את הגימנסיון (תיכון המכין ללימודים בקולג') בשנת 1934. הוא התגייס לכוח המשטרה בברסלאו (Braslau) בשנת 1936 והצטרף למפלגה הנאצית בשנת 1937, השנה בה סיים קורס קצינים ומונה לסגן במשטרה העירונית. הוא התגייס לגדוד 101 באביב 1942. בחודש יוני באותה שנה, בגיל 28, קודם לדרגת סרן ופיקד על פלוגה ג' בבטליון המשטרתי 101 של הצבא הנאצי.
במהלך השואה היה הופמן רוצח נלהב של יהודים. ההיסטוריון פרופ' דניאל גולדהגן מספר עליו בפתח ספרו הגדול "תליינים מרצון בשירות היטלר", שבהיותו מפקד אחת משלוש הפלוגות בבטליון 101 המשטרתי הנהיג, כיתר עמיתיו הקצינים, את פקודיו – שלא היו אנשי ס"ס אלא גרמנים מן השורה – במלאכת הגירוש והטבח הנורא שביצעו בעשרות אלפי גברים, נשים וילדים יהודים בפולין.
כך למשל, בתחילת אוקטובר 1942 הגיעה לקונסקובולה יחידה מגדוד המילואים 101 של "משטרת הסדר" הגרמנית מפולאווי, בפיקודו של וולפגנג הופמן, ועמה יחידה של כוח עזר אוקראיני. אנשי כוח זה הובילו 1,100 מיהודי העיירה קונסקובולה (Końskowola) במחוז לובלין לבורות שנחפרו ביער הסמוך לעיירה ורצחו אותם שם ביריות. כ-100 מהיהודים התקשו לעמוד בקצב ההליכה ונורו בדרך. יהודים מסתתרים וחולים נורו מיד. יהודי הגטו האחרים, כ-500 נפש, נשלחו למחנות עבודה באזור לובלין.
לקריאה נוספת

דניאל יונה גולדהגן תליינים מרצון בשירות היטלר, (תרגום: איה ברויר), הוצאת ידיעות אחרונות וספרי חמד, 1998
כריסטופר בראונינג, אנשים רגילים, (מאנגלית: לי שיר), הוצאת ידיעות אחרונות וספרי חמד, 2004
הקבוצה הריקה

סמלה של הקבוצה הריקה
הקבוצה הריקה היא קבוצה שאין בה איברים, והיא מסומנת בסימן  \emptyset  (שמקורו באות הנורווגית "Ø") או בצורה {}.
בחלק מהגרסאות של תורת הקבוצות האקסיומטית נכללת אקסיומת הקיום: קיימת קבוצה  A כך שלא קיים  x עבורו  x\in A. כלומר, אקסיומה זו קובעת שקיימת קבוצה ריקה. בגרסאות אחרות טענה זאת נובעת מיתר האקסיומות.
על-פי אקסיומת היחידות ניתן להוכיח את יחידות הקבוצה הריקה, כלומר קיימת רק אחת כזו.
תכונות של הקבוצה הריקה

לכל קבוצה  A, הקבוצה הריקה היא תת-קבוצה של  A:
לכל קבוצה  A, האיחוד של  A עם הקבוצה הריקה שווה ל- A:
לכל קבוצה  A, החיתוך של  A עם הקבוצה הריקה שווה לקבוצה הריקה:
המשלים של הקבוצה הריקה הוא הקבוצה האוניברסלית:
לקבוצה הריקה אין מקסימום או מינימום, משום שהיא לא מכילה אף איבר.
הסופרימום של הקבוצה הריקה הוא מינוס-אינסוף:  \sup \emptyset =-\infty
האינפימום של הקבוצה הריקה הוא אינסוף:  \inf \emptyset =+\infty
תת-הקבוצה היחידה של הקבוצה הריקה היא הקבוצה הריקה. קבוצת החזקה שלה היא יחידון הכולל את הקבוצה הריקה בלבד.
העוצמה של הקבוצה הריקה היא אפס, ובפרט: הקבוצה הריקה היא קבוצה סופית.
לכל קבוצה  A קיימת בדיוק פונקציה אחת  f:\emptyset \to A (הלוא היא הפונקציה הריקה, שאין בה זוגות סדורים כלל). אם  A אינה ריקה, אז אין פונקציות  f:A\to \emptyset .
בכל מרחב טופולוגי הקבוצה הריקה היא הן קבוצה פתוחה והן קבוצה סגורה.
במונחים של תורת הקטגוריות, הקבוצה הריקה היא אובייקט התחלתי בקטגוריה של קבוצות.
חשיבות הקבוצה הריקה במתמטיקה

המתמטיקה שואפת להשתמש במספר קטן ככל האפשר של הנחות יסוד (אקסיומות) ושל הגדרות יסוד. תורת הקבוצות מבוססת על מושג אטומי אחד, מושג הקבוצה, ועל יחס אחד - יחס השייכות. אחת האקסיומות במערכת צרמלו-פרנקל קובעת שיש קבוצה ריקה ("קיים  x כך שלכל  y, לא נכון ש- y\in x", כלומר, יש קבוצה שאין לה איברים), והגדרת השוויון מבטיחה שקבוצה זו היא יחידה (לכל שתי קבוצות ריקות יש בדיוק אותם איברים).
הקבוצה הריקה משמשת מעין 'אבן בניין' שממנה ניתן לבנות קבוצות רבות נוספות, מה שהופך אותה במובן מסוים לעצם היסודי והבסיסי ביותר במתמטיקה. כך לדוגמה ניתן להגדיר את  \{\emptyset \} (הקבוצה המכילה את הקבוצה הריקה) ואת  \{\{\emptyset \}\} (הקבוצה המכילה את הקבוצה המכילה את הקבוצה הריקה). באמצעות בניות בנוסח זה ניתן לבנות הגדרות למושגים בסיסיים במתמטיקה כגון מספרים, פונקציות ואובייקטים גאומטריים כגון נקודות, קווים ומעגלים.
חשיבות הקבוצה הריקה במתמטיקה > מספרים

בשנת 1923 הציג ג'ון פון נוימן שיטה (המכונה מספור סודר) לבניית המספרים הטבעיים המבוססת על הקבוצה הריקה:
באמצעות המספרים הטבעיים ניתן לבנות את כל מערכות המספרים החשובות: את המספרים השלמים (שנבנים בתור זוג סדור של מספרים טבעיים - כך שהמספר השלם הוא כביכול תוצר החיסור של המספר השני מהמספר הראשון), המספרים הרציונליים (כזוגות סדורים של מספרים שלמים), המספרים הממשיים (כגבול לסדרות של מספרים רציונליים) ואת המספרים המרוכבים (כזוגות סדורים של מספרים ממשיים). באמצעות השיטה הקרטזית ניתן להגדיר מונחים בגאומטריה באמצעות מספרים: נקודה במרחב n ממדי מוגדרת כקבוצה סדורה של  n מספרים ממשיים, קו מוגדר כאוסף נקודות, וכן הלאה.
חשיבות הקבוצה הריקה במתמטיקה > משחקים

המתמטיקאי ג'ון הורטון קונוויי פיתח בנייה הקרויה 'מספרים סוריאליסטיים' שלה שימושים רבים בתיאור משחקי אסטרטגיה (כמו נים, איקס עיגול, הקס, דמקה ושחמט) ומבוססת אף היא על תורת הקבוצות ועל הקבוצה הריקה.
הבנייה של קונויי משמשת לתיאור משחקים בהם יש שני שחקנים, ולא מעורבים בהם מזל (כמו במשחקי קובייה) או חוסר ידיעה (כמו במשחק טקטיקו). בבנייה זו כל מצב במשחק מתואר באמצעות שתי קבוצות, הראשונה מתארת את המצבים שאליהם יכול להגיע השחקן הראשון אם זה תורו, והשנייה מתארת את המצבים אליהם יכול להגיע השחקן השני אם זה תורו. המצב הבסיסי במשחק הוא:
0=\{\emptyset |\emptyset \}
שפירושו שלאף שחקן אין מהלכים אפשריים, כלומר מי שתורו לשחק מפסיד. ומכאן ניתן לבנות מצבים נוספים, לדוגמה:
1=\{\{\emptyset |\emptyset \}|\emptyset \}=\{0|\emptyset \}
הוא מצב שבו לשחקן הראשון יש מהלך שמביא את המשחק למצב האפס, ואילו לשחקן השני אין מהלך לבצע. למצבים מעין זה ניתן להצמיד ערך מספרי שפרושו כמה מהלכים עודפים יש לשחקן הראשון לבצע, יחסית לשחקן השני. על מצבים כאלה ניתן לערוך פעולות חשבון כמו חיבור וכפל, בדומה למספרים רגילים. מנגד אפשר לתאר בבניה של קונויי גם מצבים שלא ניתן להצמיד להם ערך מספרי רגיל, כמו המצב:
1*=\{\{\emptyset |\emptyset \}|\{\emptyset |\emptyset \}\}=\{0|0\}
שפירושו שלשני השחקנים יש מהלך אחד אפשרי המביא את המשחק למצב האפס, שממנו מפסיד היריב; במילים אחרות - מי שתורו לשחק מנצח.
ראו גם

תורת הקבוצות - מונחים
לא כלום
הערות שוליים

↑  Earliest Uses of Symbols of Set Theory and Logic
| נושאים בתורת הקבוצות |
| --- | --- | --- |
| מושגי יסוד | תורת הקבוצות הנאיבית • תורת הקבוצות האקסיומטית • קבוצה • יחידון • הקבוצה הריקה • קבוצת החזקה |  |
| עוצמות | עוצמה • קבוצה בת מנייה • קבוצה שאינה בת מנייה • עוצמת הרצף |  |
| פעולות | איחוד • חיתוך • משלים • הפרש סימטרי • מכפלה קרטזית |  |
| אקסיומות | אקסיומת ההיקפיות • אקסיומת האיחוד • אקסיומת הקבוצה האינסופית • אקסיומת ההחלפה • אקסיומת קבוצת החזקה • אקסיומת היסוד • אקסיומת הבחירה • השערת הרצף |  |
| משפטים | האלכסון של קנטור • משפט קנטור-שרדר-ברנשטיין • הלמה של צורן • משפט הסדר הטוב |  |
| פונקציות | פונקציה • פונקציה חד-חד-ערכית • פונקציה על • פונקציה חד-חד-ערכית ועל • פונקציית הזיווג של קנטור |  |
| יחסים | יחס • יחס רפלקסיבי • יחס סימטרי • יחס אנטי-סימטרי • יחס טרנזיטיבי • יחס שקילות • יחס הופכי |  |
| סדר | סדר חלקי • סדר מלא • סדר טוב • טיפוס סדר • מספר סודר |  |
| שונות | הפרדוקס של ראסל |  |
הרפיות

| הרפיות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: הרפיות
סוגים
 Harpia   Harpyopsis   Morphnus
שם מדעי
 Harpiinae

הרפיות (שם מדעי: Harpiinae) היא תת-משפחה של עופות דורסים המכונים עיטים טרופיים, אף על פי שהם אינם קרובים לעיטים האמיתיים ומצויים רק ביערות גשם טרופיים באמריקה הדרומית או בגינאה החדשה. יחד עם העיט הפיליפיני, עיט הכתר ועיט מצויץ (Harpyhaliaetus) הם מרכיבים את העיטים הטרופיים הגדולים ברחבי העולם. מקור שמם הוא בהרפיות מהמיתולוגיה היוונית.
אלו מהגדולים בעופות הדורסים בעולם, והם טורפי-על מבין המעופפים ביערות. ההרפיה חזקה דייה על-מנת להרוג קופים ועצלנים באמצעות טפריה העצומות. עם זאת היא יכולה להסתפק בטרף קטן יותר כמו זוחלים שונים, מכרסמים, עופות קטנים ובינוניים ודוחיים שונים. ההרפיה הניו גינאית והעיט הגואני המצויץ ניזונים באופן דומה אך טרפם קטן יותר.
מינים אלו בסכנה או עלולים להיות, עקב הפגיעה ביערות הגשם ברחבי העולם.
מיון

תת-משפחה הרפיות (Harpiinae)
סוג ומין יחיד הרפיה דרום אמריקנית (Harpia harpyja)
סוג ומין יחיד הרפיה ניו גינאית (Harpyopsis novaeguinea)
סוג ומין יחיד עיט גואני מצויץ (Morphnus guianensis)
גלריה

הרפיה דרום אמריקאית
הרפיה ניו גינאית
עיט גואני מצויץ אוכל נחש
הרפיה ניו-גינאית

| הרפיה ניו-גינאית |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: הרפיות
סוג:: Harpyopsis 
מין:: הרפיה ניו-גינאית
שם מדעי
 Harpyopsis novaeguinea ‏סלבדורי, 1875

הרפיה ניו-גינאית (שם מדעי: Harpyopsis novaeguinea) הוא מין יחיד בסוגו ומוכר פחות של העיטים הטרופיים במשפחת הנציים (עופות דורסים). דומה להרפיה הדרום אמריקנית, אך נופל ממנה בהרבה בכוחו ובגודלו. הוא מצוי, כפי ששמו מעיד, בגינאה החדשה ואנדמי לאי זה.
מבחינה גנטית העוף קרוב ביותר לסוג עיט נצי (Spizaetus) ומזכיר במיוחד את העיט הנצי הפיליפיני.
מאפיינים

להרפיה הניו-גינאית ניצוי אפור-חום בכנפיים ובראש, ואילו חלקו התחתון בהיר יותר עד לבן. ציצית הראש קצרה. מוטת כנפיו כמטר אחד. מקורו קצר וחזק, זנבו ארוך מאוד וטפריו מעוקלים וחזקים, כיאה לעיט טרופי. משקלה של ההרפיה הניו-גינאית נע בין 3-5 קילוגרם ואורכה בין 86-104 סנטימטר. הנקבות גדולות מן הזכרים.
העוף חי ביחידות, נצפה בגבהים של 300-600 מטרים מעל הקרקע. לעיתים קרובות נראה נח בין ענפי הצמרת, בתנוחת גוף זקופה וזנבו מוטה כלפי פנים.
תזונת הדורס מורכבת ממיני יונקים בינוניים בגודלם, לעיתים כגודל העוף: חזירים קטנים, וולבים, קנגורו עצים, פוסומים (סוגים שונים של חיות כיס), חולדות, לטאות ועופות.
לעיתים רחוקות יתקיף מצמרות העצים, אלא יעדיף לרוץ לעבר טרפו במהירות ואז לשלח את טפריו קדימה ולנעוץ אותם בחוזקה בטרף המופתע (דריסת הטרף). כמו כן יטפס על גזעי עצים ויחפש את טרפו בין נקבי העצים בעזרת טפריו ומקורו.
קולו של העוף מתואר כקול שחרורה של קשת: "בונג" מהדהד. קולות אלו נשמעים בעת הזריחה וכן בשקיעה.
ילידי פפואה עדיין משתמשים בנוצות הזנב והכנפיים לתלבושות ולקישוטי השיער המסורתיים. לא ידוע האם הילידים משיגים את הנוצות באמצעות ציד.
מצב שימורה נקבע כפגיע, בשל אוכלוסייתו הקטנה והפגיעה באזור המחיה. אך מצד שני, בגלל הקושי בנגישות למין והמחקר המועט שנעשה עליו, מהיותו חי ביערות שאינם מיושבים, ניתן להסיק שהמין מתרבה בהצלחה הרחק מעינו של האדם המערבי.
ההרפיה קרוי על שם דמות במיתולוגיה היוונית שחלקה - הראש והגוף - אישה, וחלקה - הכנפיים והציפורניים - עוף דורס.
הערות שוליים

↑  הרפיה ניו-גינאית באתר הרשימה האדומה של IUCN
ונדלה קירסבום

| --- | --- |
אין תמונה חופשית
 לידה:  12 בינואר 1967 (בת 57) סטוקהולם, שוודיה 
 מדינה:  שוודיה, נורווגיה 
 מקום מגורים:  אוסלו 
 תפקיד:  שגריר הרצון הטוב של יוניסף 
 בן או בת זוג:  Olaf Thommessen (1996–2007)  Petter Pilgaard (17 ביוני 2022–?)   Petter Pilgaard (2017–?) 
 מספר צאצאים:  2 
 
ונדלה קירסבום (בלועזית: Vendela Kirsebom) היא דוגמנית נורווגית-שוודית, אשר נולדה ב-1967 בסטוקהולם לאם נורווגית ואב טורקי.
ביוגרפיה > קריירת הדוגמנות

בגיל שלוש עשרה היא התגלתה במסעדה בעירה על ידי סוכנות פורד, ובגיל שמונה עשרה לאחר שסיימה תיכון, נסעה לאיטליה על מנת לפתח שם את קריירת הדוגמנות שלה. לאחר מכן עברה לארצות הברית, ושימשה כדוגמנית הבית של חברת הקוסמטיקה אלמיי. היא הופיעה מספר פעמים במגזין בגדי הים של ספורטס אילוסטרייטד, וב-1993 הופיעה על שער המגזין.
בין היתר, השתתפה בתצוגת האופנה של ויקטוריה'ס סיקרט.
ביוגרפיה > קריירה משחק והנחיה

שיחקה את נבלית העל נורה פרייס בסרט "באטמן ורובין", ושיחקה גם דוגמנית שמלות כלה בסרט "אבא מתארס".
היא הופיעה בסרט של וולס דיסני "התנהגות של דוגמנית" לצד ג'סטין טימברלייק, העוסק בנערה החולמת להצליח בתעשיית האופנה, וכן הופיעה בתפקיד עצמה בסדרה "מרפי בראון" ובסרט ההמשך לסרט "רומי ומישל - פגישת מחזור".
ב-1999 הנחתה את תחרות המלודיפסטיבלן.
ב-2006 החלה להנחות את התוכנית "דוגמנית העל הבאה של נורווגיה", וב-2007 הנחתה את העונה הרביעית של התוכנית "דוגמנית העל של שוודיה".
ביוגרפיה > חיים אישיים

ונדלה קירסבום נשואה לפוליטיקאי הנורווגי אולאף תומסן, ולה שתי בנות. בנוסף משמשת שגרירה של רצון טוב עבור קרן החירום הבינלאומית של האומות המאוחדות לילדים.
הר פיירווד'ר (אנטארקטיקה)

ערך זה עוסק בהר בהרי המלכה מוד, בשטח חסות רוס, שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,865 מ' 
 מיקום:  אזור הברית האנטארקטית,
 רכס הרים:  הרי המלכה מוד 
 קואורדינטות:  85°04′00″S 166°31′59″W﻿ / ﻿85.0667°S 166.533°W﻿ / -85.0667; -166.533
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר פיירווד'ר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר פיירווד'ר
 
הר פיירווד'ר (באנגלית: Mount Fairweather) הוא הר נישא בהרי המלכה מוד, באזור חוף אמונדסן של שטח חסות רוס, שבאנטארקטיקה.
גובהו של ההר 1,865 מטרים מעל פני הים. הר פיירווד'ר הוא ההר ה-1,357 בגובהו באנטארקטיקה.
ההר מתנשא מעל ראשו של קרחון סומרו.
ההר ממוקם 7 קילומטרים צפונית-מזרחית מהר שוויל.
היסטוריה > מקור השם

שמו של ההר ניתן לו על ידי הקבוצה הדרומית של משלחת הסקר הגאולוגי האנטארקטי של ניו זילנד, שנערכה בעונת המחקר (הקיץ האנטארקטי) 1963 – 1964.
כאשר משלחת הסקר חקרה את אזור ההר, היה מזג האוויר טוב במיוחד, באופן יוצא דופן, ומכאן שמו של ההר.
"פיירווד'ר" (Fairweather) באנגלית משמעו "מזג אוויר נוח" או "מזג אוויר נאה".
לקריאה נוספת

• Paulsen, T. S., Encarnación, J., Grunow, A. M., Stump, E., Pecha, M., & Valencia, V. A. (2018), , The Journal of Geology, 126(3), 307-323
• Anne Grunow, John Encarnacion, and Tim Paulsen, , Byrd Polar Research Center, Ohio State University, Columbus, Ohio 43210
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
1 2 3 4 5 6 7  מידע גאוגרפי והיסטורי
1 2  מידע על גובה ההר
ויקיפדיה הספרדית

| --- | --- |


 סוג:  אנציקלופדיית אינטרנט חופשית
 הקמה:  11 במאי 2001 
 בעלות:  קרן ויקימדיה 
 שפה:  ספרדית 
 הרשמה:  לא חובה
 ערכים:  1,981,865
 https://es.wikipedia.org/ 
 הסטטיסטיקה של ויקיפדיה הספרדית
  סטטיסטיקת צפיות של ויקיפדיה הספרדית ב-30 הימים האחרונים   קטגוריה:דפים עם גרפים מושבתים באופן זמני –  ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
 
ויקיפדיה הספרדית היא המהדורה בשפה הספרדית של מיזם ויקיפדיה. ויקיפדיה זו הושקה בחודש מאי 2001, חצתה את הרף של 100,000 ערכים ב-8 במרץ 2006, ואת הרף של מיליון ערכים חצתה ב-16 במאי 2013.
נכון ל-2 באוקטובר 2024 ישנם בוויקיפדיה הספרדית 1,981,865 ערכים.
בחודש פברואר 2003 עלתה ההצעה לממן את ויקיפדיה הספרדית על ידי פרסומות. הדבר גרר מחאה גדולה של הכותבים באתר שלאחריה ההצעה נדחתה.
ציוני דרך

11 במאי 2001 - ויקיפדיה הספרדית מושקת ביחד עם עוד 8 ויקיפדיות. כתובת האינטרנט המקורית של המיזם הייתה Spanish.wikipedia.com.
21 במאי 2001 - נוצר הערך הראשון בוויקיפדיה הספרדית.
26 בפברואר 2002 - גולשים רבים באתר עוזבים כאות מחאה על הרעיון להשתמש בפרסומות כדי לממן האתר.
23 באוקטובר 2002 - כתובת האתר משתנה מ-es.wikipedia.com ל-es.wikipedia.org.
6 באוקטובר 2003 - הבוט הראשון נוצר באתר, שם המשתמש של הבוט הוא ספידי גונזלס.
9 בדצמבר 2004 - הוחלט שוויקיפדיה הספרדית תציג רק תמונות בשימוש הוגן.
11 ביוני 2007 - התמונה האחרונה שהועלתה לאתר נמחקה, וכעת כל המדיה באתר מקורה בוויקישיתוף.
13 בדצמבר 2008 - הוחלט למחוק את תבנית הקצרמר מערכי ויקיפדיה הספרדית.
16 במאי 2013 - ויקיפדיה הספרדית נהפכה לוויקיפדיה השביעית במספר שחוצה את הרף של מיליון ערכים.
דירוג ומשתמשים

לוויקיפדיה זו יש את כמות המשתמשים השנייה בגודלה לאחר ויקיפדיה האנגלית. עם זאת, היא מדורגת רק במקום ה-9 מבחינת כמות הערכים, מתחת לויקיפדיות בשפות אחרות שמספר הדוברים אותן הוא קטן בהשוואה אליה דוגמת גרמנית, איטלקית, הולנדית או רוסית. מבחינת גודל הערכים, 40 אחוזים מהם בגודל של מעל 2 קילו-בייט, נתון שמדרג אותה במקום השני אחרי ויקיפדיה הגרמנית. נכון לאוקטובר 2012, ויקיפדיה הספרדית מדורגת במקום הרביעי מבחינת כמות העריכות שבה, ומדורגת שלישית מבחינת כמות הצפיות בה.
העריכות בוויקיפדיה הספרדית מתחלקות לפי החלוקה הבאה: 39.2% מקורם מספרד, 10.7% מארגנטינה, 8.8% מצ'ילה, 8.4% מהולנד, 7% ממקסיקו, 5.1% מוונצואלה, 3.5% מפרו, 3.1% מארצות הברית, 2.7% מקולומביה, 1.3% מאורוגוואי ו-1.1% מגרמניה.